Ressursnotat

Konfirmasjonsgudstjenester i Den norske kirke

Versjon 1.0. Dato: 16.06.2020.

# Innholdsfortegnelse

[Innholdsfortegnelse 1](#_Toc43191476)

[1. Sammendrag 2](#_Toc43191477)

[2. Innledning og målsetting 2](#_Toc43191478)

[3. Informasjon og dialog med konfirmanter og foresatte i forkant 2](#_Toc43191479)

[4. Smitteforebyggende tiltak 3](#_Toc43191480)

[a) Antall 3](#_Toc43191481)

[b) Avstand 3](#_Toc43191482)

[c) Registrering/oversikt over fremmøtte 3](#_Toc43191483)

[d) Konfirmantkapper 3](#_Toc43191484)

[e) Prosesjon 3](#_Toc43191485)

[f) Bønnekort 3](#_Toc43191486)

[g) Håndspåleggelse 4](#_Toc43191487)

[h) Kneling 4](#_Toc43191488)

[i) Symbolhandlinger/lystenning 4](#_Toc43191489)

[j) Salmebøker/programark 4](#_Toc43191490)

[k) Felles fotografering 4](#_Toc43191491)

[5. Endringslogg 4](#_Toc43191492)

# Sammendrag

Dette er et ressursnotat som gjelder konfirmasjonsgudstjenester høsten 2020. Den utfyller den samlede smittevernveilederen for Den norske kirke.

Konfirmasjonsgudstjenester, som andre gudstjenester og kirkelige handlinger, kan skje under følgende forutsetninger når det gjelder antall deltakere:

1. Maksimalt 200 personer (i tillegg til medvirkende) til stede (denne begrensningen gjelder inntil helsemyndighetene eventuelt gir nye/justerte råd.).
2. Minimum 1 meter skulder til skulder mellom hver person (gjelder ikke personer i samme husstand).
3. Seremonirommets størrelse overstyrer pkt. a slik at pkt. b kan ivaretas.
4. Der kommunen av smittevernhensyn har strengere bestemmelser om samlinger og antall, overstyrer disse foregående punkter.

Smittevernet ved konfirmasjonsgudstjenester bygger på de samme fem hovedprinsippene som for andre gudstjenester og kirkelige handlinger:

1. Syke personer skal ikke delta på fysiske samlinger.
2. Gode rutiner for hygiene, håndvask og renhold
3. Minst mulig felles bruk og berøring av inventar og utstyr
4. God avstand mellom alle som deltar.
5. Tilstrekkelig bemanning til stede.

# Innledning og målsetting

Sykdommen covid-19 forårsakes av viruset SARS-CoV-2., i dagligtale kalt koronavirus. Viruset kan forårsake luftveisinfeksjon av varierende alvorlighetsgrad. Det smitter hovedsakelig via dråpe- og kontaktsmitte. Viruset spres i størst grad ved hosting og nysing – og mindre ved normal tale/snakking. Det er ikke vist at det nye koronaviruset smitter via mat, drikke eller vann.

Vårens konfirmasjoner ble utsatt til etter sommerferien. Konfirmasjon har en sentral rolle i mange familiers liv. Det er derfor av stor betydning at kirken er forutsigbar og tydelig om hvordan og når konfirmasjonsgudstjenestene skal finne sted.

Formålet med ressursnotatet er å gi tilpassede råd for å forhindre smitte av covid-19 som kan oppstå i forbindelse med konfirmasjonsgudstjenester, slik at disse kan gjennomføres på en god måte.

# Informasjon og dialog med konfirmanter og foresatte i forkant

Mange familier og konfirmanter har ventet lenge på konfirmasjonen, etter utsettelsene våren 2020. Tydelig, tidlig og god informasjon og dialog med konfirmanter og foresatte er viktig.

I informasjonen kan kirken gratulere med konfirmanten, ønske velkommen til konfirmasjonsgudstjeneste, og forklare hvilke forebyggende tiltak kirken har gjort, slik at konfirmasjonsgudstjenesten blir en god opplevelse. Informasjonen bør inneholde:

* Velkommen, dato, tidspunkt og annen praktisk informasjon¨
* Smittevern i kirken: Håndhygiene sikres med håndsprit i kirken, avstand på 1 meter til de du ikke bor sammen med, også i benkeradene.
* Hvordan konfirmantene skal sitte, og hvor gjester kan sitte.
* Parkering og adkomst.
* Eventuelle begrensninger i antall gjester per konfirmant.
* Informasjon om registrering

# Smitteforebyggende tiltak

## Antall

* Maksimalt 200 personer til stede (denne begrensningen gjelder inntil helsemyndighetene gir nye/justerte råd).
* Ansatte og medvirkende frivillige som bidrar til å opprettholde godt smittevern før, under og etter gudstjenesten kommer i tillegg.
* Konfirmantenes foresatte kan kontaktes for å avklare hvor mange gjester de ønsker å invitere til kirken. Det er også mulig å sette begrensning for hvor mange gjester som kan delta på en konfirmasjonsgudstjeneste per konfirmant. Dette må avgjøres ut i fra lokale forhold.
* De faste gudstjenestedeltakerne kan oppfordres til å oppsøke en annen kirke eller følge gudstjeneste via nett for å gjøre mer plass tilgjengelig for konfirmantfølget. Dette er også vanlig praksis fra tidligere år mange steder.

## Avstand

* Det skal være 1 meters avstand mellom deltakerne, men personer i samme husstand kan sitte sammen.
* Dersom konfirmanter sitter sammen med sin nærmeste familie, gjerne ut mot midtgangen, vil dette gi mulighet for å få plass til flere.
* Fra 15.juni kan det gjøres unntak for 1-meterskravet i flere situasjoner for personer under 20 år. I lys av dette, er det også mulig å la konfirmantene sitte sammen på de første benkeradene.
* Dersom man har oversikt over antall gjester pr konfirmant og hvor mye plass disse trenger, kan plasser evt reserveres i tråd med dette.
* Tenk gjennom hvordan kødannelse ved inn- og utgang kan unngås. Bruk f.eks. flere inn- og utganger og gi tydelig informasjon om hvordan kirken tømmes etter gudstjenesten. Det er også viktig å tenke gjennom hvordan kødannelser på kirkebakken mest mulig kan unngås.

## Registrering/oversikt over fremmøtte

* Av hensyn til smitteoppsporing, stiller myndighetene krav til at kirken skal ha oversikt over hvem som er til stede.
* Dette kan sikres på flere måter, for eksempel:
  + **Registrering ved fremmøte:** Kirken kan registrere deltakere med navn og telefonnummer ved fremmøte. Det er viktig å sikre smidig innslipp ved å planlegge for flere registreringsstasjoner. Listen skal makuleres etter 10 dager.
  + **Forhåndsavklaring:** Konfirmantens foresatte kan i forkant av konfirmasjonsgudstjenesten samtykke til å oppgi navn og kontaktinformasjon på andre gjester i følget ved en evt. smitteoppsporing. Ta evt. kontakt med kommunelege for å finne gode løsninger lokalt.

## Konfirmantkapper

* Konfirmantkapper kan benyttes.

## Prosesjon

* Konfirmantene kan gå to og to~~.~~

## Bønnekort

* Forbønnskort kan håndteres som vanlig, forutsatt god håndhygiene.

## Håndspåleggelse

* Forbønn ved håndspåleggelse kan gjennomføres forutsatt god håndhygiene.

## Kneling

* Flere konfirmanter kan knele samtidig, plassene bør være avmerket på forhånd.

## Symbolhandlinger/lystenning

* Godt smittevern og håndhygiene må ivaretas.
* Evt. lystenning kan for eksempel gjennomføres ved at en tenner lys for alle, eller at konfirmantene selv tenner sitt lys.

## Salmebøker/programark

Programark kan ikke gjenbrukes på flere påfølgende gudstjenester samme dag.

Salmebøker må ligge 24 timer mellom hver gang de brukes.

## Felles fotografering

* Felles fotografering kan skje,
* God dialog med fotograf på forhånd er viktig.

# Endringslogg

* 16. juni 2020 kl. 11.00 – Versjon 1.0 publisert